DA-lid stem nie in tot parlementêre setel | Maroela Media
DA-lid stem nie in tot parlementêre setel
Gwen Ngwenya het as beleidshoof van die DA bedank. Foto: Twitter (ANA)
In 'n verdere probleem vir die DA het die party se adjunkwoordvoerder van finansies, Gwen Ngwenya, besluit om nie terug te keer parlement toe nie.
Ngwenya, wat tevore aan die Instituut vir Rasseverhoudinge verbonde was, was sedert begin verlede jaar 'n DA-LP en tot in Januarie vanjaar die party se beleidshoof.
Sy het egter in Januarie as DA-beleidshoof bedank en gesê sy meen die DA neem nie beleid ernstig genoeg op nie. Dit het tot 'n mate van spanning in die party gelei.
In 'n twiet wat sy vandag uitgestuur het, het Ngwenya laat hoor: "Ek het besluit om nie my setel in die sesde parlement op te neem nie. Voordat ek by beleidsontwikkeling betrokke geraak het, het ek in finansiële tegnologie gewerk, en nou wil ek graag werk met raakpunte op die gebied van tegnologie en openbare beleid.
"Daar is uitstekende mense wat parlementslede gaan wees en ek wens die DA 'n suksesvolle termyn toe," het Ngwenya getwiet.
Sy is na wat verstaan word die enigste verkose DA-LP wat tot dusver aangedui het dat sy nie haar posisie in die Nasionale Vergadering gaan inneem nie. Sy bly 'n DA-lid.
In reaksie het die DA se nasionale woordvoerder, Solly Malatsi, gesê Ngwenya het 'n baie positiewe bydrae gelewer tydens haar termyn in die parlement en die party wens haar alles van die beste vir die toekoms toe.
Die Wes-Kaapse oudpremier Helen Zille het daaraan toegevoeg dat Ngwenya se vertrek 'n besliste verlies vir die DA is, en haar alles van die beste toegewens.
Vier kort ná huisroof vas
Man gevonnis ná hy seun ontvoer, aanhou
So val die DA stadig maar seker uit die bus uit.
Jc lees weer die berig sy by ń DA lid so daar is geen brobleem nie! Neem aan jy het ook al selfs van pos verander in jou lewe.
Ek is 'n pensionaris en ek het nog nooit enige party se beleid gelees nie. Dit is 'n stuk papier wat vir my niks beteken nie. Ek kyk wat doen die party. Ek sien die EFF is 'n klomp leë blikke. Ens. Ek dink sy het haar belangrikheid oorskat.
Die DA is net so korrup soos die ANC ..ons belastingbetalers betaal useless raadslede met geld wat beter aangewend kon word … Viva VF+
As alle Afrikaanssprekendes, wit, bruin en swart in volgende verkiesing vir die VF+ stem dan jaag ons die Engelese die see in en dan ontbind die DA. 'n Puik land sonderEngels lekkerrr!!